1 számú melléklet: a …..2015/…..számú határozathoz

A TELEPÜLÉSFEJLESZTÉSSEL ÉS TELEPÜLÉSRENDEZÉSSEL ÖSSZEFÜGGŐ PARTNERSÉGI EGYEZTETÉS SZABÁLYAI

A szabályzat az önkormányzat településfejlesztési és településrendezési dokumentumok megalkotására irányuló eljárása során történő társadalmi egyeztetés szabályait foglalja keretbe. Tartalmazza a vélemények bekérésének, megválaszolásának, nyilvántartásának menetét, a vélemények megfelelő dokumentálási rendszerét és az elfogadott településrendezési eszközök nyilvánosságát.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: R.) 29.§-a alapján a településfejlesztéssel és településrendezéssel összefüggő Partnerségi Egyeztetés Szabályait az alábbiak szerint határozza meg a képviselő-testület:

I. Az egyeztetésben résztvevők (a továbbiakban: partnerek) köre:

Az érintett területre készülő fejlesztési dokumentumok, településrendezési eszközök készítése során tartott partnerségi egyeztetések résztvevői az érintett területen:

1. állandó lakóhellyel vagy tartózkodási hellyel rendelkező természetes személyek;
2. székhellyel rendelkező, településrendezéssel, településfejlesztéssel, helyi környezet- és természetvédelemmel kapcsolatos célra létrehozott civil szervezetek;
3. megválasztott helyi választókerület önkormányzati képviselője;
4. székhellyel vagy telephellyel rendelkező gazdálkodó szervezetek;
5. ingatlannal rendelkező természetes és jogi személyek.

II. A partnerek tájékoztatásának módja és eszközei:

1. A partnerek az eljárás minden szakaszában tájékoztatást kapnak az önkormányzat a honlapján ([www.sioagard.hu](http://www.sioagard.hu)), valamint az Önkormányzat hirdetőtábláján és a helyi újságban (továbbiakban: kihirdeti). A partnereknek az előzetes tájékoztatási szakaszban 21 napjuk, a véleményezési szakaszban 30 napjuk van az észrevételeik közlésére.

2. A javaslatok, vélemények dokumentálásának, nyilvántartásának módja:

A partnerek az 1. pontban meghatározott határidőn belül írásos formában a ***Sióagárd Község Önkormányzata*** ***7171 Sióagárd Kossuth L. 9.*** címre, elektronikus levélben a ***sioagard@sioagard.hu*** e-mail címre történő levél megküldésével tehetnek észrevételt.

Valamennyi vélemény az adott településrendezési eszköz ügyiratának részét képezi, azok a tervező és a képviselő-testület számára is ismertetésre kerülnek.

3. Az el nem fogadott javaslatok, vélemények indokolásának módja, a dokumentálásuk, nyilvántartásuk rendje:

1. Valamennyi beérkező véleményt megküldi a polgármester a tervezőnek, aki az érdemi észrevételekre reagálva beszámolót állít össze, melyben megindokolja a beérkezett, de el nem fogadott véleményekre adott válaszát.

c) Az el nem fogadott javaslatok, vélemények indokolását a polgármester kihirdeti.

4. Az elfogadott koncepció, stratégia és településrendezési eszközök nyilvánosságát biztosító intézkedések:

Valamennyi elfogadott koncepciót, stratégiát, településrendezési eszközt - elfogadását követő 10 napon belül – a polgármester kihirdeti.

III. A partnerség rendjének hatályossága

**Területi hatály**: Az érintett területre készülő településfejlesztési dokumentumok és településrendezési eszközökre érvényes.

**Időbeni hatály**: Kihirdetésétől visszavonásig érvényes.